CELEX: E2016P0016
Language: et
Date: 2016-10-24 00:00:00
Title: EFTA kohtult nõuandva arvamuse saamise taotlus, mille esitas 24. oktoobril 2016 Frostatingi apellatsioonikohus seoses kohtuasjaga Fosen-Linjen AS vs. AtB AS (kohtuasi E-16/16)

20.4.2017   
            
            
               ET
            
            
               Euroopa Liidu Teataja
            
            
               C 123/9
            
         EFTA kohtult nõuandva arvamuse saamise taotlus, mille esitas 24. oktoobril 2016 Frostatingi apellatsioonikohus seoses kohtuasjaga Fosen-Linjen AS vs. AtB AS
   (kohtuasi E-16/16)
   (2017/C 123/10)
   Frostatingi apellatsioonikohus (Frostating lagmannsrett) esitas oma 24. oktoobri 2016. aasta kirjas, mis registreeriti kohturegistris 31. oktoobril 2016, EFTA kohtule nõuandva arvamuse taotluse kohtuasjas Fosen-Linjen AS vs AtB AS. Arvamust taotleti järgmistes küsimustes:
   
               1.
            
            
               Kas direktiivi 89/665/EMÜ artikli 1 lõike 1 ja artikli 2 lõike 1 punkti c või muude selle direktiivi sätetega on vastuolus kahjuhüvitise määramist reguleerivad liikmesriigi õigusnormid, kui kahjuhüvitise määramine seetõttu, et avaliku sektori hankija on jätnud tähele panemata avalikke hankeid reguleerivad EMP õigusnormid, sõltub sellest, et:
               
                           a)
                        
                        
                           on olemas süü ja on täidetud tingimus, et avaliku sektori hankija käitumine hälbib oluliselt põhjendatavast teguviisist?
                        
                     
                           b)
                        
                        
                           on tegemist olulise veaga, mille puhul avaliku sektori hankija süü on laiema üldhinnangu osa?
                        
                     
                           c)
                        
                        
                           avaliku sektori hankija on teinud olulise, jämeda ja ilmse vea?
                        
                     
         
               2.
            
            
               Kas direktiivi 89/665/EMÜ artikli 1 lõiget 1 ja artikli 2 lõike 1 punkti c või muid selle direktiivi sätteid tuleks tõlgendada tähenduses, et sellise avalikke hankeid reguleeriva EMP õigusnormi rikkumine, mille alusel avaliku sektori hankijal ei ole vaba kaalutlusõigust, on iseenesest piisav rikkumine, mis võib tuua teatavatel tingimustel kaasa õiguse kahjuhüvitisele?
            
         
               3.
            
            
               Kas direktiivi 89/665/EMÜ artikli 1 lõike 1 ja artikli 2 lõike 1 punkti c või muude selle direktiivi sätetega on vastuolus kahjuhüvitise määramist reguleerivad liikmesriigi õigusnormid, kui kahjuhüvitise määramine seetõttu, et avaliku sektori hankija on jätnud tähele panemata avalikke hankeid reguleerivad EMP õigusnormid, sõltub sellest, et tarnija, kes esitab hagi ja nõuab kahjuhüvitist, tõestades selgete, s.o ülekaalukate tõenditega, et kui avaliku sektori hankija ei oleks viga teinud, oleks tulnud leping sõlmida [nimetatud tarnijaga]?
            
         
               4.
            
            
               Kas direktiivi 89/665/EMÜ artikli 1 lõike 1 ja artikli 2 lõike 1 punkti c või muude selle direktiivi sätetega on vastuolus liikmesriigi õigusnormid, mille kohaselt avaliku sektori hankija võib öelda lahti kahjunõudest, osutades sellele, et hankemenetlus oleks tulnud igal juhul tühistada avaliku sektori hankija tehtud vea tõttu, mis ei ole hageja osutatud viga, kui sellele veale hankemenetluse käigus tegelikult ei osutatud? Kui avaliku sektori hankija saab osutada sellisele muule veale, siis kas liikmesriigi õigusnormid, mille kohaselt on hagi esitanud hankija kohustatud tõestama, et sellist viga ei olnud, on vastuolus direktiiviga 89/665/EMÜ?
            
         
               5.
            
            
               Millised nõuded esitab EMP õiguse võrdse kohtlemise põhimõte hanketingimustes esitatud teabe tõhusale kontrollimisele avaliku sektori hankija poolt? Kas tõhusa kontrollimise nõue on täidetud, kui avaliku sektori hankija suudab kinnitada, et hanke tingimused paistsid olevat hankedokumentatsioonis usaldusväärselt kindlaks määratud? Kui täpselt peab avaliku sektori hankija suutma kontrollida hankes pakutavaid lepingueseme omadusi? Kui pakkumuse tegija võtab kohustuse tagada pakkumuse eseme kindel tarbimisnäitaja, ja seda näitajat võetakse hanke hindamisel arvesse, siis kas avaliku sektori hankija kontrollimiskohustus on täidetud, kui ta suudab kindlaks teha, et see näitaja on usaldusväärne, arvestades teatavat määramatuse marginaali, näiteks pluss/miinus 20 protsenti?
               Kui avaliku sektori hankija peab kontrollima pakkumuse esitaja esitatud pakkumuste hindamise kriteeriumidega seotud teavet, siis kas avaliku sektori hankija saab täita pakkumuste tõhusa kontrolli nõuet võrdse kohtlemise alusel, võttes arvesse mujal pakkumuses esitatud dokumentatsiooni?